# Jošihiko Noda

|  |
| --- |
| Jošihiko Noda |
| politik |
|
Jošihiko Noda v roku 2021 |
|  |
| 99. predseda vlády Japonska |
| **V úrade** 2. september 2011 – 26. december 2012 |
| Panovník | Akihito |
|

|  |  |  |  |  |  |  |
| --- | --- | --- | --- | --- | --- | --- |
|  |  | Naoto Kan
 |  | Šinzó Abe
 |  |  |

 |
| Minister financií |
| **V úrade** 8. jún 2010 – 2. september 2011 |
| Premiér | Naoto Kan |
|

|  |  |  |  |  |  |  |
| --- | --- | --- | --- | --- | --- | --- |
|  |  | Naoto Kan
  |  | Jun Azumi
  |  |  |

 |
| Biografické údaje |
| Narodenie | 20.05.195720. máj 1957 (69 rokov) Funabaši, Čiba, Japonsko |
| Politická strana | Ústavno-demokratická strana Japonska (CDP) |
| Alma mater | Waseda University |
| Profesia | politik |
| Rodina |
| Manželka |
Hitomi Kakizoe |
| Deti | 2 |
| Odkazy |
| Jošihiko Noda na gr.jp |
|  | Jošihiko Noda (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**Jošihiko Noda** (jap. 岸田 文雄, \* 20. máj 1957, Funabaši, prefektúra Čiba, Japonsko) je japonský politik. Je súčasným predsedom Ústavnej demokratickej strany Japonska (CDP), najväčšej opozičnej strany, a od roku 2000 je členom Snemovne reprezentantov za prefektúru Čiba, od roku 2024 za 14. okrsok. V rokoch 2011 až 2012 bol premiérom Japonska ako nástupca Naoto Kana a predchodca Šinzó Abeho.

Noda vstúpil do politiky v roku 1993 ako člen dnes už neexistujúcej Japonskej novej strany. V roku 1996 sa pripojil k Demokratickej strane Japonska (DPJ). Po tom, ako DPJ získala kontrolu nad parlamentom vo všeobecných voľbách v roku 2009, bol Noda menovaný za námestníka ministra financií v kabinete premiéra Jukia Hatojamu a v roku 2010 bol menovaný za ministra financií v kabinete premiéra Naota Kana. Po Kanovej rezignácii z funkcie premiéra vyhral Noda nasledujúce voľby na predsedu strany a 2. septembra 2011 bol menovaný za premiéra.

Noda sa v domácej politike musel zaoberať následkami ničivého zemetrasenia a cunami z roku 2011, počas ktorého sa udiala havária v jadrovej elektrárni Fukušima. Vzhľadom na to krajina preventívne vypla všetky zariadenia, čo ale vyvolalo nedostatok energie.

Počas jeho úradu vznikla iniciatíva na odkúpenie ostrovov Senkaku a Noda oficiálne prisľúbil, že osloví medzinárodné spoločenstvo, aby podporilo nároky Japonska na suverenitu nad týmito ostrovmi. Tie sú predmetom sporov medzi Južnou Kóreou a Čínou.

Napriek výraznej reštrukturalizácii vládneho kabinetu utrpela v nasledujúcom roku DPJ ťažkú porážku vo všeobecných voľbách a v decembri 2012 Noda oznámil svoju rezignáciu na post predsedu strany, čo vyvolalo voľby na post predsedu, ktoré vyhral Banri Kaieda. Noda bol 26. decembra 2012 nahradený na poste premiéra Šinzó Abem, predsedom Liberálno-demokratickej strany.

Keďže DPJ prešla fúziami a reorganizáciami, Noda odišiel a stal sa nezávislým politikom. V roku 2021 sa Noda pripojil k CDP, hlavnému nástupcovi DPJ. V roku 2024 Noda úspešne kandidoval vo voľbách predsedu strany CDP, kde porazil bývalého predsedu Kenta Izumiho a bývalého predsedu Jukio Edana. Niekoľko týždňov po prevzatí predsedníctva strany boli ohlásené japonské parlamentné voľby v roku 2024, v ktorých CDP dosiahla najlepší výsledok v histórii strany a vládna koalícia LDP bola obmedzená na menšinu.

## Referencie

## Iné projekty

Commons* Commons ponúka multimediálne súbory na tému **Jošihiko Noda**

## Zdroj

*Tento článok je čiastočný alebo úplný preklad článku Yoshihiko Noda na anglickej Wikipédii.*